open-index/open-wikipedia-markdown huggingface dataset:
Ռոմանովի թոմարես

**Ռոմանովի թոմարես** (), կապտաթիթեռների ընտանիքին պատկանող միջատ։ Գրանցված է Հայաստանի Կարմիր գրքում։

## Տարածվածություն
Տարածված է Փոքր Ասիայում, Անդրկովկասում, Իրանում, Հարավարևմտյան Թուրքմենստանում։ Հայաստանում հայտնի է Կոտայքի (Գառնի, Գեղադիր, Հացավան, Ջրվեժ գյուղեր, Հատիս լեռ), Վայող ձորի (Արտավան), Արարատի (Ուրցալանջ), Սյունիքի (Շվան ձոր գյուղի շրջակայք) մարզերից և «Խոսրովի անտառ» պետական արգելոցից։

## Էկոլոգիա
Ապրում են ծովի մակարդակից 1300-2200 մ բարձրության վրա, կիսաանապատներում, չոր մարգագետիններում և անտառի վերին եզրերի տափաստանացած հատվածներում։ Մայիսի կեսից մինչև հունիսի վերջը տալիս են մեկ սերունդ։ Թրթուրները զարգանում են Astragalus finitimus բույսի ծաղկաբույլերում, ձմեռում են հարսնյակները։

## Պահպանություն
Հազվագյուտ տեսակ է,որը Բնության պահպանության միջազգային միության Կարմիր ցուցակի չափորոշիչներով ներկայումս գնահատվում է որպես խոցելի տեսակ։

Չխախտված ցենոզներում, կախված կերաբույսի պոպուլյացիայի խտությունից, թվաքանակը համեմատաբար բարձր է։

Վտանգման հիմնական գործոններն են անասունների գերարածեցումը և հողերի գյուղատնտեսական յուրացումը։

Պահպանվում է «Խոսրովի անտառ» պետական արգելոցում և «Արևիկ» ազգային պարկում։

## Ծանոթագրություններ

Կատեգորիա:Միջատներ
Կատեգորիա:Խոցելի տեսակներ
Կատեգորիա:ՀՀ Կարմիր գրքում գրանցված կենդանիներ
Մայք Հենրի

**Մայք Հենրի** (, ), ամերիկացի սցենարիստ, պրոդյուսեր, երգիչ, հնչյունավորող դերասան։

Հենրին առավել հայտնի է «Գրիֆինների ընտանիքը» մուլտսերիալի ստեղծման վրա կատարած աշխատանքով, որտեղ եղել է սցենարիստ, պրոդյուսեր, երգիչ և հնչյունավորող դերասան։ Մուլտսերիալում նա հնչյունավորում էր շատ կերպարների՝ ներառյալ Կլիվլենդ Բրաունին և Հերբերտին։

Հիմա զբաղված է «Քլիվլենդի շոուն» սիթքոմի Քլիվլենդի դերի հնչունավորմամբ։ Սիթքոմի առաջին սերիան լույս է տեսել 2009 թվականի սեպտեմբերի 27-ին։

## Կենսագրություն
Մայք Հենրին ծնվել է դերասանների ընտանիքում։ Նա ունի կրտսեր եղբյար՝ Պատրիկը։ Հենրին մեծացել է Վիրջինիա նահանգի Ռիչմոնդ քաղաքում։ Նրա ծնողներն ամուսնալուծվել են, երբ նա դեռ 8 տարեկան էր, այդ իսկ պատճառով նրան դաստիարակել է մայրը։

Մայքը նկարահանվել է իր եղբոր կարճամետրաժ կինոնկարներում, ով այդ ժամանակ հաճախում էր «Ռոդ-Այլենդի դիզայներական դպրոցը» (*Rhode Island School of Design)*: Հենց այդտեղ նա ծանոթացավ Սեթ Մաքֆարլեյնի հետ։

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:20-րդ դարի ամերիկացի գրողներ
Կատեգորիա:20-րդ դարի ամերիկացի տղամարդ դերասաններ
Կատեգորիա:Ամերիկացի երգիչներ
Կատեգորիա:Ամերիկացի կատակերգուներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի պրոդյուսերներ
Կատեգորիա:Ամերիկացի ռեժիսորներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Սերգեյ Դորենկո

**Սերգեյ Լեոնիդովիչ Դորենկո** (, հոկտեմբերի 18, 1959 թ., Կերչ, Ուկրաինական ԽՍՀ, Խորհրդային Միություն - մայիսի 9, 2019 թ., Մոսկվա, Ռուսաստան), խորհրդային և ռուսաստանյան լրագրող, հեռուստա- և ռադիովարող, պրոդյուսեր, սոցիոլոգ.

## Կենսագրություն
Ծնվել է 1959 հոկտեմբերի 18-ին Ղրիմի Կերչ քաղաքում։ 1982 թվականին նա ավարտել է Պատրիս Լուլումբայի անվան Մոսկվայի ժողովուրդների բարեկամության համալսարանի պատմության և բանասիրության ֆակուլտետը։

«Խոսում է Մոսկվան» ռադիոկայանի գլխավոր խմբագիր (2014-2019)։ «Ռուսական լրատվական ծառայություն» ռադիոկայանի գլխավոր խմբագիր և ռադիովարող (2008–2013): ՕՌՏ հեռուստաալիքի «Ժամանակ» և «Սերգեյ Դորենկոյի հեղինակային ծրագիր» առաջատար տեղեկատվական ծրագրերի հաղորդավար 1996 թ. հոկտեմբերից մինչև 2000 թ. սեպտեմբեր։ 2000 թվականին իր հեղինակային հաղորդման հերթական թողարկումից հետո, որը նվիրված էր «Կուրսկ» սուզանավի վթարին, Դորենկոն հեռացվել է ՕՌՏ-ից․ լրագրողը այդ թողարկման ընթացքում կոշտ քննադատության էր ենթարկել Ռուսաստանի իշխանություններին՝ մասնավորապես նախագահ Վլադիմիր Պուտինին։

Մահացել է 2019 թ. մայիսի 9-ին Մոսկվայում։

## Ծանոթագրություններ

Կատեգորիա:Ռուս խմբագիրներ
Կատեգորիա:Ռուս լրագրողներ
Կատեգորիա:Մոսկվա քաղաքում մահացածներ
Կատեգորիա:2019 մահեր
Կատեգորիա:Մայիսի 9 մահեր
Կատեգորիա:Կերչ քաղաքում ծնվածներ
Կատեգորիա:1959 ծնունդներ
Կատեգորիա:Հոկտեմբերի 18 ծնունդներ
Կատեգորիա:Տրոեկուրովյան գերեզմանատանը թաղվածներ
Կատեգորիա:Խորհրդային թարգմանիչներ
Կատեգորիա:Խորհրդային խմբագիրներ
Կատեգորիա:Խորհրդային լրագրողներ
Կատեգորիա:Ավտոճանապարհային վթարներից զոհվածներ
Կատեգորիա:Ռուս հաղորդավարներ
Կատեգորիա:Հեռուստատեսային պրոդյուսերներ
Ապագաղութայնացում

մինի|251x251փքս|Չիլիի անկախության հռչակագիրը (փետրվարի 18, 1818)

**Ապագաղութայնացում** (*դեկոլոնիզացիա*), անկախության և լիարժեք ինքնիշխանության տրամադրումը տիրապետություններին, մանդատված տարածքներին, գաղութներին, պրոտեկտորատներին։

1941 թվականին Ատլանտյան խարտիան հայտարարեց գաղութային կայսրությունների վերացման քաղաքականության մասին, երբ Երկրորդ համաշխարհային պատերազմի ժամանակ ԱՄՆ-ն աջակցության դիմաց պահանջում էր բաց հասանելիություն գաղութային պետությունների շուկաներին։

Գաղութային համակարգի որոշիչ խզումը տեղի է ունեցել 1947 թվականին (Հնդկաստանի անկախություն) և 1960-ականներին (աֆրիկյան տիրապետության մեծ մասի անկախություն)։

Գաղութային կախվածության մեջ գտնվող երկրները կոչվում էին Երրորդ աշխարհի երկրներ։ Հետգաղութային ժամանակաշրջանում, զարգացած արևմտյան երկրները պահպանել և պահպանում են իրենց տնտեսական գերիշխանությունը Երրորդ աշխարհի շատ երկրներում, հիմնականում անհավասար առևտրային փոխանակման (նեո-գաղութացման) տեսքով։ Երրորդ աշխարհի երկրները հանդես են գալիս որպես էժան հումքի և էժան աշխատուժի աղբյուրներ, ինչը հնարավորություն է տալիս արևմտյան կորպորացիաներին նվազեցնել իրենց ծախսերը։ Հետգաղութային ստրկությանը նպաստում է այն, որ զարգացած երկրները վերահսկում են ապրանքային և ֆինանսական շուկաները և ապահովում նրանց համար շահավետ փոխարժեքներ։ Արևմտյան ապրանքները հաճախ մտնում են զարգացող շուկաներ մենաշնորհային բարձր գներով հատկապես բարձր տեխնոլոգիական, դեղագործական և ռազմական արտադրանքներում։

Երրորդ աշխարհի երկրների թույլ կոռուպացված ռեժիմները հաճախ զարգացած երկրների քաղաքական վերահսկողության ներքո են և չեն կարողանում հասնել արդարացի գների հարաբերակցությանը,  ապահովել արտարժութային եկամուտների վերադարձի վերահսկում և բարձրացնել հարկերի հավաքումը սեփական կրթական և գիտական ոլորտի զարգացման համար։ Շատ երկրների պարտքը շարունակաբար աճում էր։

## Ծանոթագրություններ

Կատեգորիա:Գաղութատիրություն
Կատեգորիա:Ինքնիշխանություն
Լատվիայի ազգային բուսաբանական այգի

**Լատվիայի ազգային բուսաբանական այգի** (), բուսաբանական այգի Սալասփիլսում, Լատվիա։ Բալթյան երկրների ամենամեծ բուսաբանական այգիներից մեկն է։

## Պատմություն
Ներկայիս հաստատությունը կառուցվել է 1956 թվականին, սակայն դրա պատմությունը հասնում է մինչև 1836 թվական, երբ Քրիստիան Վիլհելմ Շոխը կոմերցիոն ծլարան է հիմնել, որը հետագայում տեղափոխվել է Սալասփիլս։ Երկրորդ համաշխարհային պատերազմից առաջ այն Բալթյան երկրների խոշորագույն ծլարանն էր։ 1944 թվականին այն դարձել է պետական փորձարարական այգի և 1956 թվականին դարձել է Լատվիայի գիտությունների ակադեմիայի բուսաբանական այգին։ 1992 թվականին Լատվիայի անկախության վերահաստատումից հետո այն դարձել է Լատվիայի ազգային բուսաբանական այգին։

## Նկարագրություն
Լատվիայի ազգային բուսաբանական այգին ունի հետևյալ հիմնական նպատակները. հայտնագործություններ անել բուսաբանության և դեկորատիվ այգեգործության ոլորտում, հավաքել և ներկայացնել բույսեր, հետազոտություններ անել գենետիկայի վերաբերյալ, ինչպես նաև` ներկայացնել ուսումնասիրությունների արդյունքները։ Այն Բալթյան երկրների խոշորագույն բուսաբանական այգիներից է և զբաղեցնում է գրեթե 130 հա հողատարածք։ Այգում կան ավելի քան 14.000 տաքսոն բույս, որոնց մեջ մտնում են ավելի քան 5.000 ծառեր և գրեթե 1400 տնային բույսեր։ Բացի իր գիտական նշանակությունը, Ազգային բուսաբանական այգին հայտնի է նաև որպես զբոսայգի։

## Ծանոթագրություններ

Կատեգորիա:1956 հիմնադրումներ Լատվիայում
Կատեգորիա:Բուսաբանական այգիներ
Լատվիական երաժշտության ձայնագրությունների ամենամյա մրցանակ

**Լատվիական երաժշտության ձայնագրությունների ամենամյա մրցանակ** (), լատվիացի լավագույն երաժիշտներին խրախուսելու նպատակով 1995 թվականին սահմանված ամենամյա մրցանակ։ Առաջին երկու տարում կրել է **Mikrofona Gada Balva** «**Տարվա միկրոֆոն** մրցանակ» անվանումը, իսկ  1997 թվականից սկսած՝ անվանվել «Լատվիական երաժշտության ձայնագրությունների ամենամյա մրցանակ» կամ համառոտված՝ "the Latvian Grammy" («Լատվիական Գրեմմի»)։

Մրցանակային անվանակարգերի քանակը տարեցտարի փոփոխվել է. եթե առաջին տարում՝ 1995 թվականին մրցանակներ շնորհվել են ընդամենը յոթ անվանակարգում, ապա ներկայումս այդ ցուցանիշը հասցվել է տասնյոթի։

Մրցանակային անվանակարգերը այժմ հետևյալներն են.
* * ռոք-երգ *
* * ռոք երաժշտության ալբոմ *
* * փոփ երգ *
* * փոփ երաժշտության ալբոմ *
* * պարային. հիփ-հոփ կամ r'n'b *
* * խտասկավառակ՝ պարային երաժշտությամբ - հիփ-հոփ կամ r'n'b *
* * շլյագեր կամ քանթրի *
* * հիթային կամ քանթրի երգով խտասկավառակ *
* * ժամանակակից ժողովրդական երգերով խտասկավառակ *
* * ակադեմիական երաժշտությամբ խտասկավառակ *
* * գործիքային, կինո կամ թատերական երաժշտության խտասկավառակ *
* * մանկական երաժշտության խտասկավառակ *
* * երաժշտական տեսագրություն *
* * համերգային ձայնագրություն *
* * առաջնելույթ *
* * ռադիոհիթ *
* «Լատիշական երաժշտության զարգացման գործում ողջ կյանքում ներդրած ավանդի համար»

## Մրցանակներ ըստ տարիների
*2010։
*2011։
*2012։

## Ծանոթագրություններ

## Արտաքին հղումներ
* http://www.gadabalva.lv/|tytuł=Gada  Balva • Jaunumi|język=lv|data dostępu=2012-07-29

Կատեգորիա:Լատվիայի մշակույթ
Քիլդրամի ամրոց

**Քիլդրամի ամրոց,** ավերված ամրոց Քիլդրամիի մոտ, Աբերդինշայր, Շոտլանդիա։ Չնայած գտնվում է քանդված վիճակում, այն մեկն է արևելյան Շոտլանդիայում պահպանված  տասներեքերորդ դարի ամենախոշոր ամրոցներից և եղել է Մառի կոմսի նստավայրը։ Ներկայումս պատկանում է «Շոտլանդիայի պատմական շրջակայք» կազմակերպությանը, բաց է հանրության առջև որպես ազգային կարևորության հուշարձան այգիներով, որոնք ընդգրկված են «Շոտլանդիայի այգիների ու նախագծված բնապատկերների գույքացուցակում»։

## Պատմություն
Ամրոցը հավանաբար կառուցվել է 13-րդ դարի կեսերին Ջիլբերթ դե Մորավիայի գլխավորությամբ։ Հաստատվել է, որ Քիլդրամի ամրոցի տեղավայրն ազդեցություն է կրել Գրամփիան ճանապարհի անցուղիների վրա գտնվելու պատճառով,  մասնավորապես Էլսիք մաունթի ու Քրայն քորս մաունթի։  Քիլդրամի ամրոցն  իր պատմության մեջ բազմիցս ենթարկվել է պաշարման նախ `1306 թվականի  օգոստոս-սեպտեմբեր ամիսներին Ռոբերտ Բրյուսի ընտանիքի պաշտպանության համար (հանգեցնելով Նայջել Բրյուսի և շատ այլ շոտլանդացիների  մահապատժին) և ապա1335 թվականին՝ Դավիթ Ստրատբոգիի կողմից։ Այս առիթով Քրիստինա Բրյուսը հետ է մղել  հարձակվողներին, մինչև իր ամուսին Էնդրյու Մյուրեյը կհասներ օգնության։ Դավիթ II-ի թագավորության օրոք Փանմուրի Վալտեր Մաուլը եղել է Քիլդրամի ամրոցի պարեկ։

1374 թվականին  Ալեքսանդր Ստյուարտը փախցրել է ամրոցի ժառանգորդուհի Իսոբելին և ամուսնացել նրա հետ,  հետագայում պահանջ  ներկայացրել Քիլդրամիին ու Մառի կոմսի տիտղոսին։ 1435 թվականին այն վերցրել է Ջեյմս I-ը, դարձրել  թագավորական ամրոց մինչև 1507 թվականին լորդ Էլֆինստոնին հանձնելը։

Ամրոցը  Կլան Էլֆինստոնից անցել է Կլան Էրսքինին նախքան 1716 թվականին լքվելը, որը հաջորդել էր 1715 թվականին Հակոբինյան ապստամբության ձախողմանը։

## Ճարտարապետություն
Քիլդրամի ամրոցն ունի վահանաձև կառուցվածք մի շարք առանձին աշտարակներով։ Ամրոցի հարթ կողմը նայում է զառիթափ կիրճին, ամրոցի հակառակ կողմում պարիսպները հասնում են մի կետի, որը մի ժամանակ պաշտպանվում էր վիթխարի երկաշտարակ պահակատնով։ Ամրոցը նաև ունեցել է դոնժոն, որը կոչվել է «Ձյան աշտարակ» և ավելի բարձր է եղել, քան մյուս աշտարակները՝ կառուցված ֆրանսիական ոճով, ինչպես Բոթվել ամրոցինը։ Ընդարձակ հողապատնեշները պաշտպանում էին ամրոցը, այդ թվում չոր խրամափոսն ու  կիրճը։ Ամրոցի հիմքերի մեծ մասն այժմ տեսանելի են ցածր պարիսպներ հետ։  1925 թվականի հնագիտական պեղումները բացահայտել են դեկորատիվ քարե հատակներ և մարտերի հետքեր։

## Այսօր
1951 թվականին ամրոցը հանձնվել է «Աշխատանքի մինիստրության» խնամքին, և այժմ պատկանում է դրան հաջորդած «Շոտլանդիայի պատմական շրջակայք» կազմակերպությանը։ Քիլդրամի ամրոցի այգիները և քարհանքը, որն օգտագործվել է ամրոցի կառուցմանը քարեր մատակարարելու համար, երկուսն էլ բաց են հանրության առաջ։

Քիլդրամի ամրոցի հյուրանոցը կառուցվել է հին կալվածքում և նայում է դեպի ավերակները։

Քիլդրամի ամրոցը ծառայել է որպես «շոտլանդական քանդակագործության ցուցահանդեսի» անցկացման վայր, որը կազմակերպվել էր 1981-1997 թվականներին Շոտլանդական քանդակագործության սեմինարի կողմից։

## Ծանոթագրություններ

## Արտաքին հղումներ

*Historic Environment Scotland: Visitor guide

Կատեգորիա:Ամրաշինական կառույցներ
Կատեգորիա:Ամրոցներ
Բիլինո Պոլե (մարզադաշտ)

«**Բիլինո Պոլե**» (, ), ֆուտբոլային մարզադաշտ Բոսնիա և Հերցեգովինայի Զենիցա քաղաքում։ «Չելիկ» ակումբի տվային մարզադաշտը և Բոսնիա և Հերցեգովինայի հավաքականի երկու մարզադաշտերից մեկը։

## Պատմություն
Մարզադաշտը բացել և կառուցվել է 1972 թվականին։ Այն առաջին անգամ օգտագործվել է 1996 թվականի ապրիլի 24-ին Բոսնիա և Հերցեգովինայի և Ալբանիայի հավաքականների միջև առաջին ընկերական հանդիպման համար (0:0)։ Այդ հանդիպումից հետո, գրեթե 4 տարվա ընթացքում, հավաքականի խաղերը Զենիցայում չեն անցկացվել։ «Բիլինո Պոլե»-ում հավաքականի հաջորդ հանդիպումը կայացել է 2000 թվականի մարտի 29-ին։ Այդ հանդիպումը նույնպես ընկերական էր, իսկ բոսնիացիները հակառակորդը Մակեդոնիայի հավաքականն էր։ Խաղը ավարտվել է 1:0 հաշվով տերերի օգտին։

Մարզադաշտը «անիծված» է համարվում օտարերկյա հավաքականների համար, քանի որ բոսնիացիների հավաքականը, որպես օրենք, «Բիլինո Պոլե»-ում չի պարտվում։ 1996 թվականի ապրիլից մինչև 2006 թվականի հոկտեմբերը Բոսնիա և Հերցեգովինայի հավաքականը Զենիցայում 15 խաղերի ընթացքում անպարտելի է եղել։ Այս մարզադաշտում բոսնիական հավաքականը երբեք չի պարտվել մինչև 2008 թվականին Հունգարիայի հավաքականի դեմ հանդիպումը։

## Փաստեր
* Ռեկորդային հաճախելիությունը՝ 35 000 մարդ, Միտրոպայի Գավաթի եզրափակիչը ընդդեմ «Ֆիորենտինա»-ի, 1972 թվականի հոկտեմբերի 4։

## Պատկերասրահ

File:Bilino Polje 2.jpg
File:Bilino Polje 3.jpg
File:Bilino Polje 5.jpg
File:Bilino Polje 6.jpg


## Ծանոթագրություններ

## Արտաքին հղումներ
* Մարզադաշտի լուսանկարները worldstadia.com կայքում

Կատեգորիա:Բոսնիա և Հերցեգովինայի մարզադաշտեր
Կատեգորիա:1972 հիմնադրումներ
Մետրոպոլիտենների ցանկ

right|thumb|350px|Երկրները մետրոպոլիտեններով: Դեղինով ներկայացված են այն երկրները, որտեղ դեռ կառուցվում է մետրոպոլիտեն:
right|thumb|350px|Քաղաքներ, որտեղ կան մետրոպոլիտեններ
**Մետրոպոլիտենների ցանկ**, ստորև ներկայացված է աշխարհում գործող մետրոպոլիտենների ցանկ, ըստ Համաշխարհային հասարակական տրանսպորտի միության և Ռոբերտ Շվանդելի, ով հեղինակել է ավել քան 30 գիրք մետրոպոլիտենների մասին։ 2019 թվականի մարտի տվյալներով աշխարհում հաշվվում է 188 մետրոպոլիտենների համակարգ 56 երկրենրի 175 քաղաքներում։ Առաջին մետրոպոլիտենը դա Լոնդոնինն էր,  որը բացվել է 1863 թվականին և այն նաև առաջինն է էլեկտրաֆիկացվել 1890 թվականին։ Այն հանդիսանում է աշխարհում ամենահինը։ Ամենաերկարը հանդիսանում է Շանհային մետրոպոլիտենը, իսկ ամենածանրաբեռնվածը Պեկինի մետրոպոլիտենը։ Կանգառների քանակով աչքի է ընկնում Նյու Յորքի մետրոպոլիտենը։

## Սահմանում
Համաձայն Համաշխարհային հասարակական տրանսպորտային միության, մետրոն, դա հիմնականում ներքաղաքային մարդատար տրանսպորտային համակարգ է սեփական երկափգծաին ուղով, ամբողջովին առանձնացած  ավտոմոբիլային տրանսպորտից և հետիոտնային երթևեկությունից։ Պարտադիր չէ, որ այն ամբողջովին անցնի գետնի տակով։ Հնարավոր է նաև տեղադրել էստակադաների և երկրի մակերևույթին սակայն ոչ մի կապ չունենալուվ որևէ տիպի տրանսպորտային միջոցի հետ։ Ռոբերտ Շվանդելը այս սահմանմանը վաելացնում է նաև վագնների իրարից փոքր հեռավորության վրա գտնվելը։ Մետրոպոլիտենի սահմանման համար նշանակություն չունի շարժական անձնակազմը, անիվների լայնությունը, ուղիների տիպերը (սովորական երկաթգծային  կամ միառելս ճամապարհ) և կոնտակտային կապեր (օդային կամ կոնտակտային երթուղիներ) վարորդի առկայությամբ կամ ավտոմատ կառավարման համակարգով։

Ստորև ներկայացված ցուցակում ներառված չեն թեթև ռելսային տրանցպորտի միջոցները, որոնք մետրոպոլիտենից տարբերովում են նրանով, որնք հատվում են մեկ ուղային համակարգով և հասարակական տրանսպորտի հետ նույն ուղղությամբ են։ Նրանք ունեն ցածր թողարկություն և միշտ չէ, որ ներքաղաքային տրանսպորտ են հանդիսանում։ Միջքաղաքային գնացքները առանձնանում են նրանով, որ գծերը օգտագորոծում են բեռնատար գնացնքների և հեռավոր ուղևորություն կատարող գնացնքների հետ միասին, և նախատեսված են համաշխարհայաին բեռնափոխադրումների համար։

## Գործող մետրոպոլիտենների ցանկ

## Կառուցվող մետրոպոլիտեններ

## Ծանոթագրություններ

## Արտաքին հղումներ
* UrbanRail.Net
* Աշխարհի մետրոների ցանկ
* Աշխարհի մետրոյի չափերի համեմատությունը

Կատեգորիա:Մետրոպոլիտեն
Կատեգորիա:Մետրոպոլիտենների ցանկ
Կատեգորիա:Տրնսպորտային միջոցների ցանկ ըստ երկրների
Կասպարս Ռոգա

**Կասպարս Ռոգա** (լատիշերեն՝ Kaspars Roga, ), լատվիացի խորհրդային ռոք երաժիշտ, 2000 թվականի Եվրատեսիլ երգի մրցույթում "*My Star*" երգի կատարումով երրորդ տեղը գրաված լատվիական *Brainstorm* («*Մտագրոհ*») ռոք-փոփ երաժշտախմբի չորս անդամներից մեկը։ 1989 թվականից սկսած՝ հանդես է եկել որպես թմբուկ և այլ հարվածային գործիքներ նվագող, իսկ 1993 թվականից ի վեր նաև իրենց երաժշտախմբի կատարումների տեսանկարահանումներ է հեղինակել։

## Անձնական կյանքը
Կասպարս Ռոգան ծնվել է 1974 թվականի հուլիսի 19-ին, Լատվիական Խորհրդային Սոցիալիստական Հանրապետության (ներկայումս՝ Լատվիա) Ելգավա քաղաքում։ 1989 թվականի ամռանը նա իր չորս համադասարանցիների հետ կազմավորել է ռոք-փոփ երաժշտախումբ։ Ավելի ուշ խմբին միացել է նաև Մարիս Միհելսոնսը։

2007 թվականին Կասպարս Ռոգան ամուսնացել է Այյա Աուշկապայի հետ, սակայն ամուսնական այդ կապը շատ երկար չի ձգվել. երեք տարի անց նրանք ամուսնալուծվել են։ Ռոգայի մասին կարելի է նշել նաև, որ նա բուսակեր է։

## Տեսանկարահանումներ
**Երաժշտական տեսաձայնագրությունների ռեժիսոր**՝
*Sun City Mountains (1993)
*Ձմեռ (1993)
*Օդանավեր (1996)
*Չիհուահուա (1998)
*Անվերադարձ (1998)
*Իմ ընկերը (1999)
*Անանձրև ամպրոպ (2006)
*Քամի (2006)
*Թիթեղյա թմբուկներ (2006)
*Եթե միայն նայեք վրաս (2008)
*Միայն թե դու ինձ նայես (2008)
*Բրոնզ (2008)
*Ալիքներ (2009)
*Լապտեր (2012)
*Էլ ի՝նչ ես մտածում (2012)
*Չհասկացար (2012)
*Վառվի՛ր, վառվի՛ր պայծառ (2012)
*Եվրոպա (2013)
*Թիթեռը շշի մեջ (2013)
**DVD-տնօրեն**

՝*Սկոնտո մարզադաշտում կազմակերպված «Օրեր, երբ օդանավակայանը չափից դուրս հեռու է» խորագրով հյուրախաղային համերգ
*«Չորս ափ». համերգ Մեժապարկում
*«Այնտեղ երևի ինչ-որ բան կա». համերգ Մեժապարկում
*"Մի ուրիշ նատյուրմորտ", համերգ Սկոնտո մարզադաշտում

## Սկավառակագրություն
*1993: Ավելի քան բարձր
*1994: Ազատ տեղ չկա
*1996: Վերոնիկա
*1997: Հենց այն է, ինչ ուզում եք
*1999: Երկու արևի արանքում
*1999-2000: Արևների միջև
*2001: Կատուն, որ չէր ուզում դպրոց գնալ
*2001: Առցանց
*2003: Օրեր, երբ օդանավակայանը չափից դուրս հեռու է
*2003: Վաղվանից մեկ օր առաջ
*2005: Չորս ափ
*2006: Չորս ափ
*2008: Այնտեղ երևի ինչ-որ բան կա
*2009: ՔԱՅԼ
*2010: Տարիներ ու վայրկյաններ
*2012: Եվս մեկ նատյուրմորտ
*2012: Ճայեր՝ տանիքներին

## Ծանոթագրություններ

## Արտաքին հղումներ
* 

Կատեգորիա:Լատիշ երաժիշտներ
Յաել Արադ

**Յաել Արադ** ( ), իսրայելացի ձյուդոիստ, առաջին օլիմպիական մեդալակիրը Իսրայելի պատմության մեջ։

2010 թվականին Յաել Արադի անունն ընդգրկվել է Հրեական միջազգային սպորտային փառքի սրահում։

## Կենսագրություն
Յաել Արադը ծնվել է 1967 թվականին Թել Ավիվում։ 8 տարեկանից սկսել է զբաղվել ձյուդոյով։ 1989 և 1991 թվականներին  Եվրոպայի առաջնությունում դաձել է մեդալակիր։ 1992 թվականին  1992 թվականի Բարսելոնայի Օլիմպիական խաղերում նվաճել է  արծաթե մեդալ։ 1993 թվականին Յաել Արադը դարձել է Եվրոպայի չեմպիոն և աշխարհի առաջնության արծաթե մեդալակիր։ 1996 թվականի Ատլանտայի ամառային օլիմպիական խաղերում նա հինգերորդն էր, իսկ 2000 թվականի Սիդնեյի ամառային օլիմպիական խաղերում հանդես էր եկել որպես ազգային հավաքականի մարզիչ։

1995 թվականին Յաել Արադն ամուսնացել է Լիոր Քահենի հետ։

## Ծանոթագրություններ

## Արտաքին հղումներ
* 
* YAEL ARAD JUDOKA

Կատեգորիա:Իսրայելցի ձյուդոիստներ
Կատեգորիա:Իսրայելի Օլիմպիական արծաթե մեդալակիրներ
Մարիս Միհելսոնս

**Մարիս Միհելսոնս** (լատիշերեն՝ Māris Mihelsons, ), լատվիացի ռոք երաժիշտ, ով ճանաչում է ձեռք բերել որպես ստեղնաշարային գործիքներ (սինթեզատոր, ակորդեոն և այլն) նվագող և լատվիական «Բրեյնսթորմ» («Brainstorm»-«Մտագրոհ») փոփ-ռոք երաժշտախմբի հիմնադիրներից մեկը։ Նա այդ երաժշտախմբին անդամագրվել է հիմնադրման ժամանակներից՝1989 թվականից և նրա կազմում «My Star» («Իմ աստղը») երգի կատարումով 2000 թվականին հանդես գալով Եվրատեսիլի երգի մրցույթում՝ գրավել է երրորդ տեղը։

Մարիսը նաև «Բրեյնսթորմ»-ի թողարկած «Վերոնիկա» և «Չորս ափ» երաժշտական ալբոմների դիզայնի հեղինակն է։

## Անձնական կյանք
Մարիս Միհելսոնսը ծնվել է Խորհրդային Միության կազմի մեջ մտած Լատվիական ԽՍՀ-ում (ներկայումս՝ Լատվիա), Ելգավա քաղաքում։ Միջնակարգ դպրոցն ավարտելուց հետո սովորել է նաև Լատվիայի գյուղատնտեսական համալսարանում և ավարտել է այն։ 1989 թվականի ամռանը՝ Ելգավայում «Բրեյնսթորմ» երաժշտախմբի կազմավորումից որոշ ժամանակ անց, անդամագրվել է խմբին։

Մարիսն ունի մեկ դուստր՝ Մայա Միհելսոնեն, և մի տղա՝ Անդրեյս Միհելսոնսը։

## Սկավառակագրություն
*Prāta Vētra* («Բրեյնսթորմ»-«Մտագրոհ» երաժշտախմբի կազմում)
*1993: Ավելի քան բարձր
*1994: Ազատ տեղեր չկան
*1996: Վերոնիկա
*1997: Հենց այն ամենն է, ինչ ուզում եք
*1999: Երկու արևների արանքում
*1999-2000: Արևների միջև
*2001: Կատուն, որ չէր ուզում դպրոց գնալ
*2001: Առցանց
*2003: Այն օրերին, երբ օդանավակայանը չափից դուրս հեռու է
*2003: Օրը՝ վաղվանից առաջ
*2005: Չորս ափ
*2006: Չորս ափ
*2008: Այնտեղ ինչ-որ բան պետք է որ լինի
*2009: ՔԱՅԼ
*2010: Տարիներ և վայրկյաններ
*2012: Եվս մեկ նատյուրմորտ
*2012: Ճայեր՝ տանիքներին
*2015: Թարմ օդի յոթ քայլ

## Ծանոթագրություններ

Կատեգորիա:Լատիշ երաժիշտներ
Զեյնեփ Քուրայ

**Զեյնեփ Քուրայ**, () թուրք լրագրող։ 2015 թվականին եղել է ԲիրԳյուն և Ֆիրաթ Հաբեր Աժանսըի լրագրողը։ ՔՋՔ (Koma Civakên Kurdistan‎) քրդական կուսակցության հետաքննության արդյունքում 2011 թվականի դեկտեմբերից մինչև 2013 թվականի ապրիլը Զեյնեփ Քուրայը ձերբակալված է եղել և ազատ է արձակվել Ջոն Աբուգոնի մամուլի ազատության մրցանակի շնորհիվ։

## Կենսագրություն
Քուրայը ակտիվիստ Սարփ Քուրայի և թատրոնի դերասանուհի Այշո Էմել Մեսչիի դուստրն է, Սարփ Քուրայը եղել է Դեվ-Գենչ երիտասարդ հեղափոխականների կուսակցության հիմնադիրը, ով բանտարկվել է։ Զեյնեփ Քուրայը ծնվել է 1978 թվականին և ունի իրենից տարիքով մեծ քույր՝ Սեմա անունով։ 1980 թվականին Թուրքիայում տեղի ունեցող հեղափոխության ժամանակ նրա ընտանիքը տեղափոխվում է Ֆրանսիա, որտեղ էլ նա մեծանում է։ Զեյնեփ Քուրայի առաջին լեզուն ֆրանսերենն էր։ Նա տեղափոխվեց Թուրքիա միայն երկու հազարականներին։ Լրագրողը ալեվիական պատմության կրող էր։ Երբ նրանք Ֆրանիսիայում էին նա նկարավհանվել է «Դուվար» ֆիլմում, որի եղինակը Յըլմազ Գյունեյն է։

## Կարիերա և ձերբակալություն
2008 թվականին Քուրայը սկսեց աշխատել ԲիրԳյուն օրաթերթում, որպես լրագրող։ 2010 թվականին նա սկսեց աշխատել նաև Ֆիրաթ Հաբեր Աժանսըում։ Իսկ 2011 թվականի դեկտեմբերի 20-ին ՔՋՔ (Kurdish: Koma Civakên Kurdistan‎) քրդական կուսակցության հետաքննության արդյունքում նա ձերբակալվեց, քանի որ ենդադրվում էր որպես Քրդական բանվորական կուսակցության (քրդ. *Partiya Karkerên Kurdistan* կամ PKK) անդամ, իսկ ՊԿԿ-ն կապված էր ՔՋՔ-ի հետ։ Նա մեղադրվում էր Ֆիրաթ Հաբեր Աժանսի իր հոդվածնրում Քրդական բանվորական կուսակցությանը պրոպագանդելու մեջ։ Մինչ իր ազատումը՝ 2013 թվականի Ապրիլի 26-ը Զեյնեփ Քուրայ բանտարկված էր Բաքըրքոյ կանանց բանտում։ Բանտում եղած ժամանակ Զեյնեփ Քուրայը հացադուլ է արել և պահանջել, որ Աբդուլլահ Օջալանին  հանեն մեկուսարանից։ 2013 թվականին նրան շնորհվեց Իլարիա Ալփիի մրցանակը, որը հետագայում չեղարկվեց և հանձնվեց մեկ այլ լրագրողի։ Բայց Ամերիկայի ազգային մամլո ակումբի կողմից 2013 թվականին նա ստացավ Ջոն Աբուգոնի մրցանակը մամուլի ազատության համար։ 2015 թվականի Ապրիլի 15-ին նա նորից ձերբակալվել է` այս անգամ Յուքսեկովայում տեղի ունեցածի հետաքննության պատճառով, այստեղ նրա հանդեպ հետաքննություն է անցկացվել և նույն օրը ազատ է արձակվել։

## Ծանոթագրություններ

Կատեգորիա:Թուրք լրագրողներ
Կատեգորիա:Թուրք սյունակագիրներ
Ադրբեջանի Հասան բեկ Զարդաբիի անվան բնության պատմության թանգարան

thumb|230px|Բինագադիի ռնգեղջյուրի կմախքը
**Ադրբեջանի Հասան բեկ Զարդաբիի անվան բնության պատմության թանգարան**  — բնության թանգարան, որը գտնվում է Ադրբեջանի Բաքու քաղաքում։ Հիմնադրվել է 1930 թվականին, արտացոլում է Ադրբեջանի ինքնատիպ բնական համալիրը, բնության բազմազանությունը։ Բնական պատմական թանգարանի տնօրենն է փիլիսոփայության և կենսաբանության դոկտոր Տարիել Հեյբաթովը։

## Պատմություն
Բնության պատմության թանգարանը հիմնադրվել է 1930 թվականին։ 1945 թվականին թանգարանը ընդգրկվել է Ադրբեջանական ԽՍՀ ԳԱ Երկրաբանության ինստիտուտի կազմում։ 1944 թվականից հաստատությունը կոչվել է Հասան բեկ Զարդաբիի անունով։ 2014 թվականի հունվարին որոշում ընդունվեց  Ադրբեջանի Հանրապետության բնության պատմության թանգարանի կանոնակարգերի հաստատման մասին։

## Բաժիններ
Թանգարանը ունի երկու բաժին `երկրաբանական և կենդանաբանական բաժիններ։

## Ցուցադրություն
Երկու բաժիններում ցուցադրվում են ‎ֆլորայի և ֆաունայի հազվագյուտ տեսակներ։ Հիմնական ֆոնդում ներառված են կենդանաբանական, բուսաբանական, երկրաբանական, կերպարվեստի լուսանկարներ։ Ներկայացված են կաթնասունների, թռչունների, սողունների, երկկենցաղների, ձկների, միջատների, սարդակերպերի խրտվիլակներ, կմախքներ, մաշկեր, փափկամարմինների խեցիներ, ծառերի կտրվածքներ, հերբարիումի, բրածո բույսերի ու կենդանիների, օգտակար հանածոների նմուշներ, յուղաներկ կտավներ, գծանկարներ և այլն

## Ծանոթագրություններ

Կատեգորիա:Բաքվի թանգարաններ
Մարտինշ Ֆրեյմանիս

**Մարտինշ Ֆրեյմանիս** (լատիշերեն՝ Mārtiņš Freimanis, ), լատվիացի երաժիշտ, երգիչ, երգերի հեղինակ, դերասան, հեռուստստեսային աստղ։ Ճանաչում է ձեռք բերել հատկապես Լատվիայում ժամանակին մեծ ժողովրդականություն վայելած «*Տումսա*» (*Tumsa*) երաժշտախմբի կազմում 1994 թվականից որպես երգերի հիմնական կատարող հանդես գալու շնորհիվ։

## Կենսագրություն
Ֆրեյմանիսը ծնվել է լատվիական նավահանգստային Լիեպայա քաղաքում։ Մանկությունն անց է կացրել մեծ մասամբ Այզուպտե ոչ մեծ քաղաքում։

Նա լատվիական «Տումսա» "*Tumsa*" ռոք խմբի հիմնական վոկալիստն էր և երգերից շատերի տեքստերի հեղինակը։ Այդ երաժշտախմբի կազմում մասնակցել է բազմաթիվ համերգների, ինչպես նաև՝ վեց երաժշտական ալբոմների թողարկմանը՝ "*Microphone Records*" ապրանքանիշով (լեյբլով)։ Ֆրեյմանիսը գործակցել է նաև լատվիացի այլ երաժիշտ-կատարողների հետ՝ նրանց համար գրելով երգերի տեքստեր ու նաև երաժշտություն։ Հիշարժան է  հատկապես նրա համագործակցությունը ճանաչված երաժիշտ Լաուրիս Ռեյնիկսի հետ, համագործակցություն, որի արդյունքում ծնունդ են առել Լատվիայում  մեծ ժողովրդականություն վայելող "*Putnu Balle*" և "*Per*" երգերը։ Բացի այդ, Լաուրիս Ռեյնիկսի և Յան Կեյի հետ 2000-ական թվականների սկզբներին ստեղծել է *F.L.Y.* տրիոն, որը, հաղթող ճանաչվելով երգի հանրապետական մրցույթում, 2003 թվականին Լատվիան ներկայացրել է Եվրատեսիլում։ Երկու տարի անց՝ 2005 թվականին նույնպես Մարտինշը մասնակցություն է ունեցել եվրոպական երգի այդ ստուգատես-մրցույթին. Լատվիան ներկայացրած երաժշտախումբը հանդես է եկել նրա հեղինակած "*The War Is Not Over*" («Պատերազմը դեռ չի ավարտվել») երգի կատարմամբ։

Որպես դերասան՝ Մարտինշ Ֆրեյմանիսը հանդես է եկել "*Kaupēns Mans Mīļais*"(«*Կաուպնե. իմ սիրեկանները*») երաժշտական ֆիլմում,  "*Neprāta Cena*"  («*Խելահեղ գին*») (LTV), "*UgunsGrēks*" (TV3) հեռուստասերիալներում և "*Man patīk, ka meitene skumst*" («*Ինձ դուր է գալիս աղջկա թախիծը*») ու "*Dancis pa Trim*" («*Երրորդ պարը*») գեղարվեստական կինոնկարներում (ի դեպ՝ վերջինը մեծ էկրան է բարձրացել շնորհալի դերասան-երգչի անսպասելի և վաղաժամ մահից հետո)։

2011 թվականի հունվարի 18-ին նրան շտապ կարգով լատվիական վարակաբուժական կենտրոն են տեղափոխել, որտեղ ախտորոշել են շնչուղիների սուր բորբոքում։ Եվ, չնայած հանրապետության մայրաքաղաքի լավագույն բժիշկների գործադրած ջանքերին, սիրված արտիստի կյանքը փրկել այդպես էլ չի հաջողվել. ինն օր անց նա մահացել է։ Ի պատիվ և ի հիշատակ երեսուներեք տարեկան հասակում վախճանված տաղանդավոր արվեստագետի՝ Ռիգայի կենտրոնական հրապարակներից մեկում տեղի է ունեցել սգո միտինգ, հարյուրավոր երաժշտասերներ մոմեր են վառել իրենց երաժշտական կուռքի մեծադիր դիմանկարի առջև։

## Ծանոթագրություններ

## Արտաքին հղումներ
* Мартіньш Фрейманіс у гурті Тумса

Կատեգորիա:Լատիշ դերասաններ
Կատեգորիա:Լատիշ երաժիշտներ
Կատեգորիա:Լատիշ երգիչներ
Կատեգորիա:Լատիշ կոմպոզիտորներ
Լատվիական ճարտարապետության թանգարան

**Լատվիական ճարտարապետության թանգարան** (), թանգարան Ռիգայում, որն ի սկզբանե նախատեսված է եղել որպես Մշակույթի հուշարձանների պահպանության պետական տեսչության կառուցվածքային ստորաբաժանում։

Տեղակայված է Երեք եղբայրներ միջնադարյան շենքերի համալիրում, որը համարվում է լատվիական մայրաքաղաքի տեսարժան վայրերից մեկը։

## Պատմություն
Լատվիական ճարտարապետության թանգարանը հիմնվել է 1994 թվականի հուլիսի 28-ին, Լատվիայի մշակույթի նախարարության կողմից։ Պաշտոնական բացումը կայացել է 1995 թվականի ապրիլի 19-ին։ Թանգարանի առաջին տնօրենն եղել է հայտնի լատվիացի ճարտարապետ Յանիս Լեյնիեքսը։ Չունենալով մշտական ցուցադրություն՝ թանգարանը գործում է որպես ցուցասրահ, որտեղ անցկացվում են կանոնավոր թեմատիկ ցուցահանդեսներ, որոնք կոչված են բարձրացնելու հասարակության տեղեկացվածությունը ժամանակակից ճարտարապետության մասին՝ իրականացնելով լատվիական ճարտարապետական ժառանգության հետահայաց ցուցադրություններ։

Լատվիական ճարտարապետության թանգարանի ֆոնդերը պարունակում են ավելի քան 9000 միավոր պահպանվող ցուցանմուշ։ Դրանց թվում են ամենահայտնի և հեղինակավոր վարպետների անվամբ փաստաթղթեր և նյութեր, ինչպիսիք են` Քրիստոֆ Հաբերլանդը, Յոհան Դանիել Ֆելսկոն, Յանիս-Ֆրիդրիխ Բաումանիսը, Վիլհելմ Բոկսլաֆը, Էյժեն Լաուբեն։

Թանգարանի աշխատակիցների կողմից աշխատանքներ են իրականացվում դիպլոմավոր լատվիացի ճարտարապետների գրանցամատյանի և կենսագրական տեղեկատուի կազմման ուղղությամբ։ Բոլոր փաստաթղթերը թվայնացված են և հասանելի են ծանոթանալու և աշխատանքների իրականացման համար։ Թանգարանը համագործակցում է «*Latvijas Architektūra*» ամսագրի խմբագրության հետ, ցուցահանդեսներն ապահովելով անհրաժեշտ տպագրական նյութերով, պաստառներով, բրոշյուրներով և բացիկներով։

մինի|ձախից|Երեք եղբայրներ միջնադարյան շենքերի համալիր

Թանգարանի բակում գտնվում են միջնադարյան ճարտարապետության հազվագյուտ հավաքածուներ, Չերնոգոլովների տան պորտալը, Հին քաղաքի բնակելի տներից մեկի պորտալի հատված լատինական արձանագրությամբ «Փառք միայն Աստծուն» և Ռիգա քաղաքի 1554 թվական երկաթակուռ զինանշանը, որը համարվում է նմանատիպ բնօրինակ հնագույն պատկերներից մեկը։

## Թանգարանային ցուցահանդեսներ
Ընտրված ցանկ՝ 
* 1995 - Պավիլս Դրեյմանիս։ Կառավարիչ և ճարտարապետ։   
* 1996 - Լատվիական ֆունկցիոնալիզմի 1872-1992 թվականների ութ ճարտարապետներ։
* 1997 - Ռիգայի ծովային ուղևորատար նավահանգիստ և այլ նախագծեր։    
* 1998 - Նորվեգական ծառ։ 
* 1999 - Լայմոնիս Էրիկս Տիկմանիս։ Ճարտարապետություն։
* 2000 - Էյժենս Լաուբե։ Ազգային ռոմանտիզմ 1901-1912։ 
* 2001 - Ճարտարապետություն։ Երեխաներ։ Նույնականացում։
* 2002 - Սենտիմենտալ հիշողություն։  
* 2003 - Ռակուրսներ։ 
* 2004 - Լիեպայայի համերգային դահլիճ։ Միջազգային նախագծերի մրցույթ։   
* 2005 - ՅՈՒՆԵՍԿՕ։ Հունգարիայի համաշխարհային մշակութային ժառանգություն։  
* 2006 - Ուսանողական աշխատանքների ցուցահանդես։  
* 2007 - Ռայմոնդս Սլայդինիշ։ Ճարտարապետական պատկերազարդ։   
* 2008 - Էստոնական դեսպանատուն։ 1938 և 2008 թվականների մրցույթային նախագծեր։ 
* 2009 - Հոբելյանական Ցուցահանդես Ռիգա-700։ Մաքս Շերվինսկի։   
* 2010 - Գեղեցկություն և ֆունկցիոնալություն։ Ճարտարապետ Ֆյոդոր Շեխտել։

## Ծանոթագրություններ

## Արտաքին հղումներ
Պաշտոնական կայք

Կատեգորիա:1994 հիմնադրումներ Լատվիայում
Կատեգորիա:1994 հիմնադրված թանգարաններ
Կատեգորիա:Ճարտարապետության թանգարաններ
Կատեգորիա:Ռիգայի թանգարաններ
BBC News

**BBC News**, կրճատ՝ **«Բի-բի-սի Նյուզ»**, բրիտանական Բրիտանական հեռարձակման կորպորացիայի բաժին, որը հավաքում և հեռարձակում է նորություններ և գործում որպես լրատվական ծառայություն։
200px|thumb|2008-2019
BBC News-ը հանդիսանում է աշխարհի ամենամեծ հեռարձակվող լրատվական կազմակերպությունը և օրական իրականացնում է մոտ 120 ժամ ռադիո և հեռուստատեսային հեռարձակում, ինչպես նաև իրականացնում առցանց ինտերնետային հաղորդում։ Ծառայությունը ունի 50 նորությունների գրաենյակներ այլ երկրներում և ավելին քան 250 թղթակիցներ ամբողջ աշխարհում։ 2018 թվականի հունվարից BBC News-ի Նորությունների և իրադարձությունների տնօրենն է Ֆրան Անսֆորդը։

Բաժնի տարեկան բյուջեն գերազանցում է 350&nbsp;միլիոնը, ունի ավելին քան 3,500 աշխատակից, որոնցից 2,000 լրագրողներ են։ BBC News-ի տեղական, գլոբալ և առցանց նորությունների բաժանմունքները աշխատում են Եվրոպայի ամենամեծ նորությունների գրասենյակում՝ Բրոդքասթինգ Հաուզ-ում, որը գտնվում է կենտրոնական Լոնդոնում։ Պառլամենտական նորությունները նախապատրաստվում և հաղորդվում են Միլլբանկի գրասենյակից Լոնդոնում։

## Ծանոթագրություններ

## Արտաքին հղումներ

Կատեգորիա:Մեծ Բրիտանիայի հեռուստաընկերություններ
Կատեգորիա:BBC
Կատեգորիա:Լրատվական հեռուստաընկերություններ
Կատեգորիա:Անգլալեզու հեռուստաալիքներ
Սպորտի լատվիական թանգարան

**Սպորտի լատվիական թանգարան** (), թանգարան Ռիգայում, որի ցուցադրությունները նվիրված են ֆիզիկական կուլտուրայի և սպորտի զարգացման պատմությանը Լատվիայում։ Թանգարանը բացվել է 1990 թվականին, որի հավաքածուի հիմքում ընկած են լատվիացի խոշոր կոլեկցիոներ և սպորտային պատմության էնտուզիաստ Վոլդեմար Շմիդբերգի նվիրատվությունները։ Գտնվում է Հին քաղաքի պատմական շենքերի թաղամասում, Ռիգայի կինոթանգարանի և Լատվիայի լուսանկարչության թանգարանի հարևանությամբ։

## Պատմություն
Սպորտային թանգարանի ստեղծման գաղափարը ծնվել է 20-րդ դարի 30-ական թվականներին, երբ կրկեսային մարզիկ Կարլիս Վիտոլինշը իր սպորտային մրցանակները հանձնեց Վոլդեմար Շմիդբերգին։ Երկու էնտուզիաստներն էլ մտադրվել էին ապագայում ստեղծել թանգարան կամ սպորտային փառքի դահլիճ։ 1974 թվականին Շմիդբերգը իր հավաքածուն նվիրաբերեց պետությանը։ 1985 թվականին որոշվեց ստեղծել սպորտի թանգարան, որը բացվեց 1990 թվականի հունվարի 1-ին, Լիտվական ԽՍՀ ֆիզիկական կուլտուրայի և սպորտի պետական կոմիտեի հովանու ներքո։
մինի|Սպորտի լատվիական թանգարան Ռիգայում, Ալքսնայա փողոց 9

1992 թվականի փետրվարին թանգարանը տեղափոխվեց Հին քաղաքի թաղամասի ռեստավրացիայի ենթարկված շինությունների համալիրի շենքերից մեկը։  2001 թվականից թանգարանը գտնվում է Ալկսնայա փողոցի թիվ 9 հասցեում։

Լատվիական սպորտի թանգարանի ֆոնդերում հաշվառված են ավելի քան երեսուն հազար միավոր պահպանվող ցուցանմուշներ։ Դրանց թվում են`մեդալներ, գավաթներ, մրցանակային նշաններ, փաստաթղթեր, ծրագրեր, լուսանկարներ, ազդագրեր, պաստառներ, ալբոմներ, սպորտային գույք և հանդերձանք, սպորտային պարագաներ, տեսանյութեր և պարբերական հրատարակություններ։ Այցելուների համար բաց է գրադարանը, որի հավաքածուում առկա է սպորտային թեմատիկային նվիրված գրականություն։

Ցանկացողների համար հնարավորություն է ստեղծված ստանալ իրենց հետաքրքրող խորհրդատվություններ, պատվիրել մասնագետների կողմից նախապատրաստված դասախոսություններ։ Թանգարանի աշխատակիցները կազմակերպում են զանազան ցուցահանդեսներ, նվիրված հիշարժան իրադարձություններին, հոբելյանական տարեթվերին և սպորտի բնագավառում աչքի ընկած անձանց։

## Թանգարանային ցուցահանդեսներ
Ընտրովի ցուցադրություններ՝
* Լատվիական սպորտը ժամանակի ընթացքում։   
* Արագություն։ Հույզեր։ Հաղթանակներ։  
* Ռիգայի կրկեսը 120 տարեկան է։
* Դարի լեգենդը։ Նիզականետորդ Յանիս Լուսիս։
* Ճանապարհ դեպի բարձունք։ Լատվիական ալպինիզմը 50 տարեկան է։  
*Աթենք  2004:

## Ծանոթագրություններ

## Արտաքին հղումներ
* Պաշտոնական կայք

Կատեգորիա:1990 հիմնադրումներ Լատվիայում
Կատեգորիա:1990 հիմնադրված թանգարաններ
Կատեգորիա:Լատվիայի թանգարաններ
Կատեգորիա:Սպորտային թանգարաններ
Ռեմբրանդտ Բուգատի

**Ռեմբրանդտ Բուգատի** (, ), իտալացի քանդակագործ և անիմատոր։

## Կենսագրություն
Ռեմբրանդտ Բուգատին ծնվել է 1884 թվականի հոկտեմբերի 16-ին Միլանում, Կառլո և Թերեզա Բուգատիների ընտանիքում։ Ռեմբրանդտի ավագ եղբայրը՝ ավտոարդյունաբերող Էտտորե Բուգատին է։

1900 թվականին նա սովորել է Բրերի գեղարվեստի ակադեմիայում (իտալ.՝ Accademia di belle arti di Brera): Ակադեմիայում սովորելով ձեռք է բերել տաղանդավոր քանդակագործի համբավ։ 1904 թվականին ընտանիքի հետ տեղափոխվել է Փարիզ և ընդունվել է Ազգային հասարակության գեղարվեստի ակադեմիա (): 1907 թվականին տեղափոխվել է Անտվերպեն, այնտեղ եղել է մեծ կենդանաբանական այգի, որի կենդանիները նրա համար ծառայել են որպես քանդակների համար մոդելներ։

Առաջին համաշխարհային պատերազմի ժամանակ Ռեմբրանդտ Բուգատին դարձել է Կարմիր խաչի կամավոր և աշխատել Անտվերպենի կենդանաբանական այգում ստեղծված զինվորական հոսպիտալում։ Հոսպիտալում ստացած աշխատանքային փորձը, ֆինանսական դժվարությունները և կենդանաբանական այգում պարտադրված շատ կենդանիների մահը հանգեցրել է դեպրեսիայի առաջացման։ 1916 թվականի հունվարի 8-ին ինքնասպան է եղել։

## Գեղարվեստական աշխատանքներ
Մինչև այժմ Ռեմբրանդտ Բուգատիի կողմից ստեղծված կենդանիների քանդակները բարձր են գնահատվել։ Այսպիսով, օրինակ, վագրի քանդակը () Սոթբիսի աճուրդում 2009 թվականին վաճառվել է 1,8 մլն դոլարով, իսկ 2015 թվականին բաբուինի քանդակը () 2,7 միլիոն դոլարով։

## Հետաքրքիր փաստեր
* Ռեմբրանդտ Բուգատիի անունով է կոչվել Մոլսեմի երկու քոլեջներից մեկը։ 
* Կրկեսում փղին պատկերող արձանիկը դարձել է Bugatti Type 41 Royale ավտոմեքենայի մասկոտը, ինչպես նաև օգտագործվում է ավտոմեքենաների դեկորում մինչ օրս։
* Ռեբրանդտ Բուգատիին է նվիրված Bugatti Veyron-ի հիպերքարի հատուկ շրջադարձերից մեկը։ Մեքենայի թափքը և սրահը ներկելու համար օգտագործվել է մուգ շագանակագույն և բաց շագանակագույն գույները։

## Պատկերասրահ

Պատկեր:Rembrandt Bugatti - Elephant et chameau.jpg|Քանդակ «Աֆրիկական փիղը և երիտասարդ ուղտը»
Պատկեր:100sm DSC 0029 02.JPG|Եղնիկի քանդակ
Պատկեր:Bugatti Molsheim 012.jpg|Ձին և նրա ձագուկը
Պատկեր:Bugatti Molsheim 021.jpg|Աղջկա քանդակ
Պատկեր:Goodwood2007-055a Bugatti Hood Ornament Type 41 Royale.jpg|Փիղը Bugatti Type 41 Royale-ի ծածկի վրա


## Ծանոթագրություններ

Կատեգորիա:Իտալացի քանդակագործներ
Կատեգորիա:Պեր Լաշեզ գերեզմանատանը թաղվածներ
Բորիս Գոլովին

**Բորիս Գոլովին** (, ), ռուսական դիվանագետ։

Ավարտել է Մոսկվայի միջազգային հարաբերությունների պետական ինստիտուտը (1968)։

1993 թվականի ապրիլի 6-ից-1999 թվականի ապրիլի 13-ը՝ Ուրուգվայում Ռուսաստանի Դաշնության արտակարգ և լիազոր դեսպան։

1993 թվականի հոկտեմբերի 1-ից-1999 թվականի ապրիլի 13-ը՝ Ռուսաստանի Դաշնության դիտորդ լատինաամերիկյան ինտեգրման ասոցիացիայի ներկայացուցիչների կոմիտեին կից դիտորդ՝ համատեղության կարգով։

Ամուսնացած է։ Ունի երկու երեխա։

## Դիվանագիտական աստիճան
* 2-րդ դասի արտակարգ և լիազոր դեսպանորդ (1992 թվականի հուլիսի 2)
* Արտակարգ և լիազոր դեսպան (1993 թվականի փետրվարի 8)

## Ծանոթագրություններ

## Արտաքին հղումներ
* Կենսագրությունը Մոսկվայի Միջազգային հարաբերությունների պետական ինստիտուտի ռազմաքաղաքական հետազոտությունների կենտրոնի կայքում

Կատեգորիա:Դիվանագետներ այբբենական կարգով
Կատեգորիա:Ռուս դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Հուսեյնկուլի Սարաբսկի

**Հուսեյնկուլի Մալիք օղլի Ռզաև** (, ), ադրբեջանցի օպերային երգիչ, դերասան, ռեժիսոր, մանկավարժ, թատերական գործիչ, Ադրբեջանական ԽՍՀ ժողովրդական արտիստ (1932), Ադրբեջանի պրոֆեսիոնալ երաժշտական թատրոնի հիմնադիրներից մեկը;

## Կենսագրություն
Հուսեյնկուլի Սարաբսկին ծնվել է 1879 թվականին Բաքվում։ Դեռ փոքր տարիքից նրա մոտ արտահայտվում էր յուրահատուկ երաժշտական կարողություններ։ 1891 թվականին Հուսեյնլուլին առաջին անգամ տեսավ թատերական ներկայացում `ադրբեջանական սիրողական դերասանների «Խան Սարաբսկի» բեմադրությունը։ Նա տասներկու տարեկան էր։ Այդ պատճառով ստացել է Սարաբսկի մականունը։ Այդ մականունը նա ապագայում օգտագործեց որպես բեմական անուն։

Դերասանական պրոֆեսիոնալ գործունեությունն սկսել է 1902 թվականից։ Սարաբսկու առաջին ելույթը տեղի է ունեցել Բաքվում 1902 թվականին։ Ուզեիր Հաջիբեկովը ընտրեց նրան նվագել «Լեյլի և Մեջնուն»ի օպերայի գլխավոր դերը `1908 թվականին։

Աշխատել է «Նիջաթ» և «Սաֆա» ընկերությունների առաջին ադրբեջանական խմբերում, ապա ինքն է թատերական խմբեր կազմել և հանդես եկել Թբիլիսիյում, Երևանում, Վլադիկավկազում, Թավրիզում, Ռաշթում, Թեհրանում և այլ քաղաքներում։ 1923-1926 թվականներին նա հիմնադրել է թատերախումբը Շամախիում և դրամատիկական թատրոն Աղդամում։

Սարաբսկին մահացել է 1945 թվականին։ Իր մահից առաջ նա ցանկացավ տեսնել օպերային երգչուհի Հաղիղաթ Ռզաևային, խնդրելով նրան կատարել «Լեյլի և Մեջնուն»ից արիա։

## Ծանոթագրություններ

Կատեգորիա:Ադրբեջանական ԽՍՀ ժողովրդական արտիստներ
Կատեգորիա:Ադրբեջանցի երգիչներ
Կատեգորիա:Ադրբեջանցի թատերական ռեժիսորներ
Կատեգորիա:Խորհրդային օպերային երգիչներ և երգչուհիներ
Ալեքսանդր Զմեևսկի

**Ալեքսանդր Զմեևսկի** (, ), ռուսական դիվանագետ։ Արտակարգ և լիազոր դեսպան։

## Կենսագրություն
Ավարտել է ԽՍՀՄ ԱԳՆ Մոսկվայի միջազգային հարաբերությունների պետական ինստիտուտը (1979)։ Դիվանագիտական գործունեությամբ սկսել է զբաղվել 1979 թվականից։ Տիրապետում է անգլերեն և ֆրանսերեն լեզուներին։

* 1996-2000 թվականներին՝ Նյու Յորքում (ԱՄՆ) ՄԱԿ-ի Ռուսաստանի մշտական ներկայացուցչի տեղակալ։
* 2000-2001 թվականներին՝ ՌԴ ԱԳՆ հատուկ հանձնարարություններով դեսպան։
* 2001 թվականի հոկտեմբերից-2002 թվականի փետրվարը՝ ՌԴ ԱԳՆ նոր մարտահրավերների և սպառնալիքների դեպարտամենտի տնօրենի պաշտոնակատար։
* 2002 թվականի փետրվարից-2007 թվականի հունվարը՝ ՌԴ ԱԳՆ նոր մարտահրավերների և սպառնալիքների դեպարտամենտի տնօրեն
* 2007 թվականի հունվարի 9-ից-2011 թվականի հուլիսի 26-ը՝ Վիեննայի (Ավստրիա) միջազգային կազմակերպություններում Ռուսաստանի Դաշնության մշտական ներկայացուցիչ։
* 2011 թվականի հոկտեմբերի 6-ից-2016 թվականի փետրվարի 19-ը՝ հատուկ հանձնարարությունների դեսպան, Ռուսաստանի ԱԳՆ կոլեգիայի անդամ, ահաբեկչության և անդրազգային կազմակերպված հանցավորության դեմ պայքարում միջազգային համագործակցության հարցերով Ռուսաստանի նախագահի հատուկ ներկայացուցիչ։

2016 թվականի փետրվարի 19-ից՝ Չեխիայի Հանրապետությունում արտակարգ և լիազոր դեսպան։

## Պարգևներ
* «Հայրենիքին մատուցած ծառայությունների համար» 2-րդ աստիճանի շքանշանակիր (2002 թվականի նոյեմբերի 14)՝ *ЗՌուսաստանի Դաշնության արտաքին քաղաքական կուրսի իրականացման ակտիվ մասնակցության և երկարամյա բարեխիղճ աշխատանքի համար*։
* «Հայրենիքին մատուցած ծառայությունների համար» 1-ին աստիճանի շքանշան (2012 թվականի ապրիլի 20)՝ *Ռուսաստանի Դաշնության անվտանգության և ազգային շահերին համապատասխանող միջազգային պայմանավորվածությունների մշակման և գործնական իրականացման գործում ունեցած ավանդի համար*։

## Դիվանագիտական աստիճան
* 2-րդ դասի արտակարգ և լիազոր դեսպանորդ (1995 թվականի դեկտեմբերի 10)
* 1-ին դասի արտակարգ և լիազոր դեսպանորդ (2004 թվականի մայիսի 6)
* Արտակարգ և լիազոր դեսպան (2008 թվականի հուլիսի 28)

## Ծանոթագրություններ

## Արտաքին հղումներ
* Կենսագրությունը Ռուսաստանի ԱԳՆ կայքում

Կատեգորիա:«Հայրենիքին մատուցած ծառայությունների համար» շքանշանի 1-ին աստիճանի մեդալով պարգևատրվածներ
Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Կատեգորիա:Դիվանագետներ այբբենական կարգով
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Ռուս դիվանագետներ
Ալեքսանդր Կուրմազ

**Ալեքսանդր Կուրմազ** (, ), ռուսական դիվանագետ։

## Կենսագրություն
Ավարտել է ԽՍՀՄ ԱԳՆ Մոսկվայի միջազգային հարաբերությունների պետական ինստիտուտը (1981)։ Տիրապետում է անգլերեն, ֆրանսերեն և գերմաներեն լեզուներին։ Դիվանագիտական գործունեությամբ սկսել է զբաղվել 1981 թվականից։

*2001-2005 թվականներին՝ Գերմանիայում Ռուսաստանի դեսպանատան խորհրդական։
*2005-2009 թվականներին՝ Ռուսաստանի ԱԳՆ Համաեվրոպական համագործակցության դեպարտամենտի բաժնի պետ։
*2009-2017 թվականներին՝ Ռուսաստանի ԱԳՆ Համաեվրոպական համագործակցության դեպարտամենտի փոխտնօրեն։
* 2017 թվականի դեկտեմբերի 6-ից՝ Գայանայում Ռուսաստանի Դաշնության արտակարգ և լիազոր դեսպան։
* 2018 թվականի փետրվարի 22-ից՝ Սենտ Վինսենթում և Գրենադիններում Ռուսաստանի Դաշնության արտակարգ և լիազոր դեսպան՝ համատեղության կարգով։
* 2018 թվականի ապրիլի 10-ից՝ Բարբադոսում Ռուսաստանի Դաշնության արտակարգ և լիազոր դեսպան՝ համատեղության կարգով։
* 2018 թվականի օգոստոսի 6-ից՝ Տրինիդադ և Տոբագոյում Ռուսաստանի Դաշնության արտակարգ և լիազոր դեսպան՝ համատեղության կարգով։
* 2018 թվականի հոկտեմբերի 1-ից՝ Գրենադայում Ռուսաստանի Դաշնության արտակարգ և լիազոր դեսպան՝ համատեղության կարգով

## Դիվանագիտական աստիճան
* 2-րդ կարգի արտակարգ և լիազոր դեսպանորդ (2012 թվականի ապրիլի 10)

## Պարգևներ
* «Հայրենիքին մատուցած ծառայությունների համար» 2-րդ աստիճանի շքանշան (2017 թվականի սեպտեմբերի 10)՝ *Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի համար*։
* Ռուսաստանի Դաշնության նախագահի շնորհակալագիր (2007 թվականի օգոստոսի 10)՝*Ռուսաստանի Դաշնության և Եվրոպայի պետությունների միջև համագործակցության և  փոխըմբռնման զարգացման գործում ունեցած մեծ ավանդի համար*։

## Ծանոթագրություններ

## Արտաքին հղումներ
* Կենսագրությունը Ռուսաստանի ԱԳՆ կայքում

Կատեգորիա:Դիվանագետներ այբբենական կարգով
Կատեգորիա:Ռուս դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Ալեքսանդր Զասիպկին

**Ալեքսանդր Զասիպկին** (, ), ռուսական դիվանագետ։

## Կենսագրություն
Ավարտել է ԽՍՀՄ ԱԳՆ Մոսկվայի միջազգային հարաբերությունների պետական ինստիտուտը (1973)։ Դիվանագիտական գործունեությամբ սկսել է զբաղվել 1973 թվականից։

*1973-1976 թվականներին՝ Հալեպում (Սիրիա) ԽՍՀՄ գլխավոր հյուպատոսության աշխատակից։
*1976-1978, 1981-1987 թվականներին՝ Սիրիայում ԽՍՀՄ դեսպանատան աշխատակից։
*1993-1994 թվականներին՝ Եմենում Ռուսաստանի դեսպանատան դեսպանորդ խորհրդական։ 
*1994-1999 թվականներին՝ Սիրիայում Ռուսաստանի դեսպանատան դեսպանորդ խորհրդական։ 
* 2002 թվականի մարտից-սեպտեմբերը՝ Ռուսաստանի ԱԳՆ Մերձավոր Արևելքի և Հյուսիսային Աֆրիկայի դեպարտամենտի տնօրենի տեղակալ։
* 2002 թվականի սեպտեմբերի 10-ից-2006 թվականի հոկտեմբերի 18-ը՝ Եմենում Ռուսաստանի Դաշնության արտակարգ և լիազոր դեսպան։
*2006-2010 թվականներին՝ Ռուսաստանի ԱԳՆ Մերձավոր Արևելքի և Հյուսիսային Աֆրիկայի դեպարտամենտի տնօրենի տեղակալ։
* 2010 թվականի հոկտեմբերի 1-ից՝ Լիբանանում Ռուսաստանի Դաշնության արտակարգ և լիազոր դեսպան։

Ամուսնացած է։ Ունի որդի։

## Պարգևներ
* 30 տարվա «Անթերի աշխատանքի համար» գերազանցության նշան (2009 թվականի ապրիլի 16)՝ *Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի և երկարամյա բարեխիղճ աշխատանքի համար:*

## Դիվանագիտական աստիճան
*2-րդ դասի արտակարգ և լիազոր դեսպանորդ (1996 թվականի դեկտեմեբրի 11)
*1-ին դասի արտակարգ և լիազոր դեսպանորդ (2005 թվականի մարտի 5)
*Արտակարգ և լիազոր դեսպան (2013 թվականի ապրիլի 23)

## Ծանոթագրություններ

## Արտաքին հղումներ
* Կենսագրությունը Լիբանանում Ռուսաստանի դեսպանատան կայքում 

Կատեգորիա:Դիվանագետներ այբբենական կարգով
Կատեգորիա:Ռուս դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Հովհաննես Մանվելյան

**Հովհաննես Մորիսի Մանվելյան** (Երևան, Հայկական ԽՍՀ, ԽՍՀՄ), հայ բժիշկ, նյարդաբան, բժշկական գիտությունների դոկտոր, պրոֆեսոր, Երևանի Մխիթար Հերացու անվան պետական բժշկական համալսարանի նյարդաբանության ամբիոնի վարիչ։

2017 թվականին պարգևատրվել է Մխիթար Հերացու մեդալով։

## Ծանոթագրություններ

## Արտաքին հղումներ
Մեր մեջ ասած, ՀԸ, 2016 թ.

Կատեգորիա:Բժշկական գիտությունների դոկտորներ
Կատեգորիա:Հայ բժիշկներ
Կատեգորիա:Հայ նյարդաբաններ
Կատեգորիա:Հայ պրոֆեսորներ
Կատեգորիա:Մխիթար Հերացու մեդալակիրներ
Ալեքսեյ Գլուխով

**Ալեքսեյ Գլուխով** (, ), ռուսական դիվանագետ։ Արտակարգ և լիազոր դեսպան։

## Կենսագրություն
Ավարտել է ԽՍՀՄ ԱԳՆ Մոսկվայի միջազգային հարաբերությունների պետական ինստիտուտը (1959)։ Դիվանագիտական գործունեությամբ 1959 թվականից։

* 1991-1992 թվականներին՝ Ռուսաստանի ԱԳՆ Առաջին Եվրոպական վարչության պետ։
* 1992-1994 թվականներին՝ Ռուսաստանի ԱԳՆ Եվրոպայի դեպարտամենտի տնօրեն։
* 1992 թվականի հուլիսի 2-ից-1994 թվականի մարտի 9-ը՝ Ռուսաստանի ԱԳՆ կոլեգիայի անդամ։
* 1994 թվականի հունվարի 6-ից-1997 թվականի հուլիսի 23-ը՝ Լյուքսեմբուրգում Ռուսաստանի արտակարգ և լիազոր դեսպան։
* 1997 թվականի հուլիսի 23-ից-2000 թվականի սեպտեմբերի 15-ը՝ Էստոնիայում Ռուսաստանի արտակարգ և լիազոր դեսպան

2000 թվականից անցել է թոշակի։

Ամուսնացած է։ Ունի երեք երեխա։

## Ծանոթագրություններ

## Արտաքին հղումներ
* Կենսագրությունը ռազմաքաղաքական հետազոտությունների կենտրոնի կայքում

Կատեգորիա:Դիվանագետներ այբբենական կարգով
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Ռուս դիվանագետներ
Պաուլս Ստրադինշի անվան բժշկության պատմության թանգարան

**Պաուլս Ստրադինշի անվան բժշկության պատմության թանգարան** (), թանգարան Ռիգայում,  բժշկության պատմության խոշորագույն թանգարաններից մեկը աշխարհում։ Ցուցադրություններում ներկայացված են բժշկության և դեղագործության զարգացման պատմությունը սկսած հնագույն ժամանակներից։ Առանձին բաժին է հատկացված Լատվիայի բժշկության պատմությանը։ Թանգարանը գտնվում է Ռիգայում, Անտոնիաս 1 հասցեում։

Շենքը կառուցվել է ռիգացի ճարտարապետ, ակադեմիկոս Հենրիխ Շելի նախագծով 1875 թվականին նեոռենեսանսի ոճով։ Թանգարանի կարիքների համար այն տրամադրվել է 1957 թվականին։

## Թանգարանի պատմություն
Թանգարանը հիմնադրվել է 1957 թվականի հոկտեմբերի 1-ին, այցելուների համար բացվել է 1961 թվականին։ Թանգարանի ստեղծման համար հիմք է հանդիսացել պրոֆեսոր Պաուլս Ստրադինշի (1896-1958) նվիրատվությունը։ Բժշկության պատմության թանգարանի ստեղծման գաղափարը պրոֆեսոր Ստրադինշի մոտ ի հայտ է եկել 20-րդ դարի 30-ական թվականներին, երբ նրա բժշկական ցուցանմուշների անձնական հավաքածուն գործընկերների շրջանում ճանաչում ձեռք բերեց։ Պրոֆեսոր Ստրադինշը համախոհների հետ միասին ստեղծում է ցուցադրական ձեռնարկների հավաքածու ուսանող բժիշկների և մասնագետների համար։ Սկզբում թանգարանի հավաքածուում ավելի հաճախ ներկայացվում էին վիրաբուժությունը և ուռուցքաբանությունը։

Թանգարանի դեղաբանության մասնաճյուղը ստեղծվել է պատմաբան Դավիս Բլյումենտալի և դեղագործ Յանիս Մայզիտի անձնական հավաքածուների հիման վրա։

## Թանգարանի ցուցանմուշներ
Թանգարանում հաշվառված է ավելի քան 203 հազար ցուցանմուշ։ Թանգարանի հավաքածուն անընդհատ համալրվում է։

## Ծանոթագրություններ

## Գրականություն
* 

## Արտաքին հղումներ
* Анатомический музей
* Аптека-музей
* Образовательные программы музея

Կատեգորիա:1957 հիմնադրված թանգարաններ
Կատեգորիա:Բժշկության թանգարաններ
Կատեգորիա:Ռիգայի թանգարաններ
Կատեգորիա:1957 հիմնադրումներ Լատվիայում